যাঁরা ছবি নিয়ে এসেছেন, সভা থেকে তাদের বড় বার্তা দিলেন মোদি

ওয়েবডেস্ক- ছাব্বিশের বিধানসভা নির্বাচনকে (2026 Assemble Election) পাখির চোখ করে জমে উঠেছে ভোটের প্রচার। মালদহে (Malda) ভোট প্রচারে আজ বঙ্গে প্রধানমন্ত্রী নরেন্দ্র মোদি (Pm Narendra Modi) । এদিন সভার প্রথম থেকে শেষ পর্যন্ত বিজেপির (BJP) উন্নয়নের খতিয়ান সহ বাংলায় বিজেপি ক্ষমতায় এলে কী কী উন্নয়ন হবে তা বিস্তারিতভাবে তুলে ধরেন মোদি। সেইসঙ্গে তৃণমূল সরকারকে উৎখাত করার ডাক দিলেন তিনি।

বন্দে মাতরম ১৫০ বছর পূর্ণ (Vande Mataram completes 150 years) হয়েছে। এদিন মোদি বলেন, বন্দে মাতরমের ১৫০ বছর পূর্ণ হয়েছে। এই প্রেরণা বজায় রাখতে হবে। বাংলাকে বিকাশের পথে নিয়ে যেতে হবে। আপনার সবাই বলুন বন্দে মাতরম। ভারত মাতার জয়। মোদি বলেন, যারা যারা এই ছবি এনেছেন, তারা ছবির পিছনে নাম, ঠিকানা লিখে দিন। এসপি এই ছবি সংগ্রহ করবে। যারা ছবি এনেছেন, তাঁদের ধন্যবাদপত্র পাঠাব। আপনাদের শিল্পকে কুর্নিশ। ভারত মাতার জয়’।

বাংলার মন পেতে এদিন মালদা থেকে বাংলার মানুষকে বন্দে ভারত উপহার কেন্দ্রের। আজ মালদা থেকে উদ্বোধন করা হল সেই ট্রেনের। মোদির হাত ধরে উদ্বোধন হল দেশের প্রথম বন্দে ভারত স্লিপার এক্সপ্রেস (India’s first Vande Bharat Sleeper Train)। দেশের প্রথম সেমি হাই-স্পিড স্লিপার ট্রেন এবার বাংলায়। হাওড়া থেকে অসমের গুয়াহাটি (Vande Bharat Sleeper Train Howrah-Guwahati Route) পর্যন্ত ছুটল এই আধুনিক ট্রেন। হাওড়া থেকে গুয়াহাটি ১৪ ঘণ্টায়। ঘণ্টায় সর্বোচ্চ ১৮০ কিলোমিটার গতিবেগে চলার ক্ষমতা থাকলেও, বাণিজ্যিক ভাবে এই ট্রেন চলবে ঘণ্টায় প্রায় ১৩০ কিলোমিটার বেগে। মোট ১৮টি কামরার এই ট্রেনে একসঙ্গে সফর করতে পারবেন ৮২৩ জন যাত্রী।

আরও পড়ুন- মালদহ থেকে বাংলায় আসল পরিবর্তনের ডাক মোদির

এই সফরে মালদা থেকে একের পর আক্রমাত্মক ভঙ্গিতে বলতে থাকেন, রতুয়ার দীর্ঘদিনে সমস্যা নদী ভাঙন। কিন্তু আপনাদের সেই কষ্টের বিষয়ে কোনও চিন্তা নেই তৃণমূল সরকারের। এক ‘নির্দয়’ ও ‘নির্মম’ সরকার। কেন্দ্র টাকা পাঠায় আর তৃণমূল খেয়ে নেয়। মালদহে গঙ্গা আর ফুলহারের ভাঙনে প্রতি বছর হাজার হাজার মানুষ গৃহহীন হয়। কিন্তু মানুষ চায় তৃণমূল সরকার তাদের পাশে থাক, কিন্তু তৃণমূল আপনাদের দুর্দশার মধ্যেই রেখে দিয়ছে। এদিন ফের প্রধানমন্ত্রীর মুখে ফের ‘মোদি গ্যারান্টি’। মোদির মুখে নতুন স্লোগান, ‘পালটানো দরকার, চাই বিজেপি সরকার’।